open-index/open-wikipedia-markdown huggingface dataset:
நியோடிமியம் மாலிப்டேட்டு

**நியோடிமியம் மாலிப்டேட்டு** (*Neodymium molybdate*) என்பது Nd2(MoO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம் மாலிப்டேட்டு உயர் வெப்பநிலையில் சோடியம் மாலிப்டேட்டுடன் வினைபுரிந்து NaNd(MoO4)2 சேர்மத்தைக் கொடுக்கிறது. தோராயமாக 350 பாகை செல்சியசு வெப்பநிலை முதல் 700 பாகை செல்சியசு வரையிலான வெப்பநிலையில் ஐதரசன் சல்பைடுடன் வினைபுரிந்து நியோடிமியம் சல்பைடையும் மாலிப்டினம் இருசல்பைடையும் கொடுக்கிறது. 780 கெல்வின் முதல் 870 கெல்வின் வரையிலான வெப்பநிலையில் ஐதரசனால் ஒடுக்கப்பட்டு  Nd2Mo3O9 சேர்மமாக மாறுகிறது.
 
## தயாரிப்பு
உயர் வெப்பநிலையில் நியோடிமியம் ஆக்சைடும் மாலிப்டினம் மூவாக்சைடும் வினைபுரிவதன் மூலம் நியோடிமியம் மாலிப்டேட்டைத் தயாரிக்கலாம்.:

:Nd2O3 + 3MoO3 → Nd2(MoO4)3

நியோடிமியம் நைட்ரேட்டும் அமோனியம் மாலிப்டேட்டு டெட்ரா ஐதரேட்டும் சேர்ந்து ((NH4)6Mo7O24) வினைபுரிந்து பெறப்பட்ட வீழ்படிவை அதிக வெப்பநிலையில் சூடுபடுத்துவதன் மூலமும் இது தயாரிக்கப்படுகிறது. 

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:மாலிப்டேட்டுகள்
பகுப்பு:கனிம வேதியியல் சேர்மங்கள்
குமரகுருபரர் நூல்கள் பற்றிய கதைகள்

குமரகுருபரர் நூல்கள் எந்தச் சூழலில் தோன்றின என்பது பற்றிய கதைகள் மு. அருணாசலம் கையெழுத்துக் குறிப்புகளில் இருந்தன. அவை நூலாக்கப்பட்டுள்ளன. 

புலவர் புராணம் நூலில் குமரகுருபரர் பற்றிய பாடல்கள் 24 உள்ளன. 

## கதை கலந்து சொல்லும் நூல்கள்
*மீனாட்சிசுந்தரம் பிள்ளை பாடிய குமரகுருபரர் சரித்திரம்
*குமரகுருபர சுவாமிகள் புராணம்
*அகிலாண்ட நாயகி பிள்ளைத்தமிழ்
*பாரதிதாசன் எழுதிய எதிர்பாராத முத்தம் என்னும் நூலின் இரண்டாம் பகுதியில் குமரகுருபரர் போற்றப்பட்டுள்ளார்.
## மொழிநடை
இவரது பாடல்களில் வடசொற்கள் பெரிதும் பயன்படுத்தப்பட்டுள்ளன. பால லோசன பானு விலோசன பரம லோசன பத்த சகாயமாகால கால த்ரிசூல கபால வேகம் பசாம்ப கடம்பவனேசனே

## மேற்கோள்

பகுப்பு:17-ஆம் நூற்றாண்டு நூல்கள்
மகாராஜபுரம், வத்திராயிருப்பு

**மகாராஜபுரம்** என்பது இந்தியாவின் தமிழ்நாட்டில் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் உள்ள மகாராஜபுரம் கிராம ஊராட்சியில் அமைந்த சிற்றூர் ஆகும். பிரபல திரைப்பட தயாரிப்பாளரும் இயக்குநருமான லீனா மணிமேகலை இந்த ஊரில் பிறந்தவர் ஆவார்.

## மக்கள் தொகை விவரம்
2011 ஆம் ஆண்டு மக்கள்தொகை கணக்கெடுப்பின்படி, மகாராஜபுரம் கிராமத்தில் 8278 பேர் உள்ளனர், இதில் 4142 பேர் ஆண்கள் மற்றும் 4136 பேர் பெண்கள்.

மகாராஜபுரம் கிராமத்தில் 0-6 வயதுடைய குழந்தைகளின் மக்கள் தொகை 777 ஆகும், இது கிராமத்தின் மொத்த மக்கள் தொகையில் 9.39% ஆகும். மகாராஜபுரம் கிராமத்தின் சராசரி பாலின விகிதம் 999 ஆகும், இது தமிழ்நாட்டின் மாநில சராசரியான 996 ஐ விட அதிகமாகும். மக்கள் தொகை கணக்கெடுப்பின்படி மகாராஜபுரத்தில் குழந்தை பாலின விகிதம் 1013 ஆகும், இது தமிழக சராசரியான 943 ஐ விட அதிகம்.

தமிழ்நாட்டின் எழுத்தறிவு விகிதத்தை விட மகாராஜபுரம் கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், மகாராஜபுரம் கிராமத்தின் எழுத்தறிவு விகிதம் 60.89% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட  குறைவாகும். மகாராஜபுரத்தில் ஆண்களின் எழுத்தறிவு 70.90% ஆகவும், பெண்களின் எழுத்தறிவு விகிதம் 50.84% ஆகவும் உள்ளது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
கான்சாபுரம், வத்திராயிருப்பு

**கான்சாபுரம்** (**Kansapuram**), தமிழ்நாட்டின் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் மேற்கு தொடர்ச்சி மலையடிவாரத்தில் அமைந்த கிராமம் ஆகும்.

வத்திராயிருப்புக்கு மேற்கே 7 கிலோ மீட்டர் தொலைவிலும், கூமாப்பட்டிக்கு தெற்கே 7 கிலோ மீட்டர் தொலைவிலும், மேற்கு தொடர்ச்சி மலையடிவாரத்தில் அமைந்துள்ளது.

பிளவக்கல் அணை அருகில் இருப்பதால் இவ்வூரில் நெல் சாகுபடி இரண்டு போகம் விளைவிக்கப்படுகிறது. அத்துடன் தென்னைத் தோட்டங்கள் அதிகம் உள்ளது.

## மேற்கோள்கள்

* 
* 
* 
* 

## வெளி இணைப்புகள்

* 
* 
* 
* 
* 
* 
* 
* 

பகுப்பு:விருதுநகர் மாவட்டத்திலுள்ள கிராமங்கள்
நியோடிமியம்(III) வனேடேட்டு

**நியோடிமியம்(III) வனேடேட்டு** (*Neodymium(III) vanadate*) என்பது NdVO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம் தனிமம் வனேடிக் அமிலத்தில் வினைபுரிவதால் இந்த உப்பு உருவாகிறது. வெளிர் நீல நிறத்தில் நீரேறிய படிகங்களாக நியோடிமியம்(III) வனேடேட்டு உருவாகிறது.  
 
## தயாரிப்பு
சூடான அமிலத்தன்மை வாய்ந்த நியோடிமியம்(III) குளோரைடுடன் சோடியம் வனேடேட்டைச் சேர்த்து வினைப்படுத்துவன் மூலம்  நியோடிமியம்(III) வனேடேட்டு தயாரிக்கப்படுகிறது.: 
: \mathsf{ NdCl_3 + Na_3VO_4 \ \xrightarrow{}\ NdVO_4\downarrow + 3NaCl}

## இயற்பியல் பண்புகள்
இடக்குழு I 41/amd, a = 0.736 நானோமீட்டர், b = 0.736 நானோமீட்டர், c = 0.6471 நானோமீட்டர், α = 90°, β = 90°, γ = 90°, Z = 4 என்ற அணிக்கோவை மாறிலிகளும் கொண்ட்ட நாற்கோணப் படிகத்திட்டத்தில் நியோடிமியம்(III) வனேடேட்டு படிகங்களாக உருவாகிறது.
## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:வனேடேட்டுகள்
பகுப்பு:கனிம வேதியியல் சேர்மங்கள்
தர்சனா ராஜேந்திரன்

**தர்சனா ராஜேந்திரன்** (Darshana Rajendran) ஓர் திரைப்பட நடிகை மற்றும் பாடகி ஆவார். இவர் மலையாளம் மற்றும் தமிழ் திரையுலகில் இயங்கி வருகிறார். இவர்  தனது நடிப்பு வாழ்க்கையை 2014 ஆம் ஆண்டு மலையாளத் திரைப்படமான *ஜான் பால் வாத்தில் துறக்குன்னு* என்ற திரைப்படத்தின் மூலம் தொடங்கினார்.

## திரைத்துறை
ஆஷிக் அபு இயக்கிய *மாயநதி* படத்தில் நடித்தார். மேலும் ஆஷிக் அபு இயக்கிய *வைரஸ்* (2019), ஜிஸ் ஜாய் இயக்கிய *விஜய் சூப்பரும் பௌர்ணமியும்* (2019), அஞ்சலி மேனன் இயக்கிய கூடே மற்றும் ராஜீவ் ரவி இயக்கிய *துறைமுகம்* ஆகிய திரைப்படங்களிலும் நடித்துள்ளார். தமிழில் *[[கவண் (திரைப்படம்)|கவண்]]* (2017) மற்றும் *[[இரும்புத்திரை (2018 திரைப்படம்)|இரும்புத்திரை]]* (2018) போன்ற படங்களிலும் தர்சனா குணச்சித்திர வேடங்களில் நடித்துள்ளார்.

## கல்வி
தர்சனா தனது பள்ளிப்படிப்பை சவூதி அரேபியாவின் ரியாத்தில் உள்ள சர்வதேச இந்தியப் பள்ளியிலும், எர்ணாகுளத்தில் உள்ள கிரிகோரியன் பப்ளிக் பள்ளியிலும் முடித்தார். பள்ளிப் படிப்பிற்குப் பிறகு, டெல்லியில் உள்ள லேடி ஸ்ரீ ராம் கல்லூரியில் கணிதத்தில் பட்டம் பெற்றார். பின்னர் லண்டன் பல்கலைக்கழகத்தின் சிட்டி கல்லூரியில் நிதிப் பொருளாதாரத்தில் முதுகலைப் பட்டம் பெற்றார்.

பின்னர் சென்னையில் உள்ள நிதி மேலாண்மை மற்றும் ஆராய்ச்சி நிறுவனத்தில் குறும்பொருளியல் துறையில் பணியாற்றினார். இந்த காலகட்டத்தில், இவர் நாடகத்தில் மிகுந்த ஆர்வத்தை வளர்த்துக் கொண்டார். மற்றும் பல ஆங்கில நாடகங்களில் நடித்தார்.

## சான்றுகள்

பகுப்பு:Articles with hCards
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1988 பிறப்புகள்
பகுப்பு:மலையாளத் திரைப்பட நடிகைகள்
முன்னேற்றத்திற்கு ஆர்வமுள்ள மாவட்டங்களின் திட்டம்

**முன்னேற்றத்தை நாடும் மாவட்டங்கள் திட்டம்** (*Aspirational District Programme*) என்பது, ஆர்வமுள்ள மாவட்டங்களில் உள்ள மக்களின் வாழ்க்கைத் தரத்தை மேம்படுத்துவதற்காக பல்வேறு பங்குதாரர்களின் உதவியுடன் நிதி ஆயோக் மூலம் இந்திய அரசாங்கத்தால் துவங்கப்பட்ட ஒரு முயற்சியாகும்.  

ஆர்வமுள்ள மாவட்டங்கள் திட்டம் (ADP) இந்தியப் பிரதமர் நரேந்திர மோடியால் ஜனவரி 2018 இல் தொடங்கப்பட்டது. இந்த திட்டத்தை மாநில அரசுகள் மற்றும் மாவட்ட அளவிலான நிர்வாகங்களுடன் கூட்டாக நிதி ஆயோக் தொகுத்து வழங்குகிறது. 

## மாவட்டங்களின் பட்டியல்
இந்தியாவில் உள்ள ஒவ்வொரு மாநிலத்திலிருந்தும் குறைந்தபட்சம் ஒன்றை உள்ளடக்கிய நாடு முழுவதும் 112 ஆர்வமுள்ள மாவட்டங்கள் அடையாளம் காணப்பட்டுள்ளன.

## கவனம் செலுத்தும் முக்கிய பகுதிகள்

* உடல்நலம் மற்றும் ஊட்டச்சத்து
* கல்வி
* விவசாயம் & நீர் வளங்கள்
* நிதி சேர்த்தல் & திறன் மேம்பாடு
* அடிப்படை உள்கட்டமைப்பு

## மாற்றத்திற்கான முதன்மை மாவட்டங்களின் இணைய முகப்பு
ஏப்ரல் 2018 இல், அடையாளம் காணப்பட்ட ஆர்வமுள்ள மாவட்டங்களில் திட்டத்தின் முன்னேற்றத்தைக் கண்காணிக்க ஆந்திரப் பிரதேச அரசாங்கத்துடன் இணைந்து நிதி ஆயோக் மூலம் மாற்றத்தின் சாம்பியன்ஸ் போர்டல் அமைக்கப்பட்டது. டெல்டா தரவரிசை என்பது மாவட்டத்தின் ஒட்டுமொத்த தரவரிசையாகும். இந்த போர்டல், திட்டத்தின் முக்கிய பகுதிகளின் தரவு மற்றும் விரிவான பகுப்பாய்வை வழங்குகிறது. இந்த இணைய முகப்பு செயல்திறனைக் கண்காணிக்க, தரவரிசையை பார்வையிட பொதுமக்களுக்குத் திறக்கப்பட்டுள்ளது.  

## வெளிப்புற இணைப்பு
இணைய முகப்பு : http://championsofchange.gov.in/site/coc-home/

## சான்றுகள்

பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்
இந்திய சோவியத் நட்புறவு மற்றும் ஒத்துழைப்பு ஒப்பந்தம்

**இந்திய சோவியத் அமைதி, நட்புறவு மற்றும் ஒத்துழைப்பு ஒப்பந்தம்** என்பது இந்தியா மற்றும் சோவியத் ஒன்றியத்திற்கும் இடையே ஆகத்து 1971ஆம் ஆண்டு கையொப்பமிடப்பட்ட ஒரு ஒப்பந்தமாகும். பனிப் போரின் போது அணிசேரா இயக்கத்தை ஆதரித்த இந்தியாவின் முந்தைய நிலையிலிருந்து குறிப்பிடத்தக்க அளவுக்கு வேறுபட்டு இந்த ஒப்பந்தம் 1971ஆம் ஆண்டு இந்திய பாக்கித்தான் போரிலும் குறிப்பிடத்தக்க காரணியாக இருந்தது.  

சீனா மற்றும் ஐக்கிய அமெரிக்காவுடன் பாக்கித்தானின் வளர்ந்து வந்த உறவின் காரணமாக இந்த ஒப்பந்தம் ஏற்படுத்தப்பட்டது. 1971 வங்காளதேச சுதந்திரப் போரில் இந்த ஒப்பந்தம் குறிப்பிடத்தக்களவுக்கு பங்காற்றியது. இந்த ஒப்பந்தத்தின் கால அளவானது 20 ஆண்டுகள் ஆகும். 1991ஆம் ஆண்டு ஆகத்து 8ஆம் நாள் இந்த ஒப்பந்தம் மேலும் 20 ஆண்டுகளுக்கு நீட்டிக்கப்பட்டது. சோவியத் ஒன்றியம் பிரிக்கப்பட்டதற்கு பிறகு இந்த ஒப்பந்தத்திற்கு பதில் ஒப்பந்தமாக 1993ஆம் ஆண்டு சனவரி மாதம் புது தில்லிக்கு வருகை புரிந்த அதிபர் எல்ட்சின் இந்திய உருசிய நட்புறவு மற்றும் ஒத்துழைப்பு ஒப்பந்தத்தில் கையெழுத்திட்டார். 

## உசாத்துணை

பகுப்பு:சோவியத் ஒன்றியத்தின் ஒப்பந்தங்கள்
பிந்தான் தீவு

**பிந்தான் தீவு** (ஆங்கிலம்: *Bintan Island*; இந்தோனேசியம்: *Pulau Bintan* அல்லது *Negeri Segantang Lada*) என்பது இந்தோனேசியா, ரியாவு தீவுக் கூட்டத்தில் அமைந்து உள்ள ஒரு தீவு ஆகும். இது ரியாவு மாநிலத்தின் ஒரு பகுதியாகும். இந்தத் தீவின் தலைநகரம் தஞ்சோங் பினாங்கு *(Tanjung Pinang).*

பிந்தான் தீவின் வரலாறு 3-ஆம் நூற்றாண்டின் தொடக்கத்தில் இருந்து தொடங்குகிறது. அந்தக் காலக் கட்டத்தில், சீனா மற்றும் இந்தியா நாடுகளுக்கு இடையிலான கடல் பாதையில் ஒரு வர்த்தக மையமாக விளங்கியது.

## பொது
பல நூற்றாண்டுகளாக இந்தத் தீவு சீனா, பிரித்தானியா ஆகிய நாடுகளின் கட்டுப்பாட்டின் இருந்தது. பின்னர் 1824-ஆம் ஆண்டு ஆங்கிலோ-டச்சு உடன்படிக்கையின் *(Anglo-Dutch Treaty of 1824)* மூலமாக டச்சு கிழக்கு இந்தியத் தீவுகளின் *(Dutch East Indies)* ஒரு பகுதியாக அறிவிக்கப்பட்டது.

மலாக்கா நீரிணையில் உள்ள இந்தப் பிந்தான் தீவு, 12-ஆம் நூற்றாண்டில், "கடற்கொள்ளையர் தீவு" *(Pirate Island)* என்றும் அழைக்கப்பட்டது. ஏனெனில் கடற்கொள்ளையர்கள், இந்தக் கடல் பகுதியில் செல்லும் வணிகக் கப்பல்களைக் கொள்ளையடித்து வந்தனர்.

### சுற்றுலாத் தலம்

சிங்கப்பூர், மிக அருகில் உள்ள பெரிய நகரம். சிங்கப்பூர் நீரிணை வழியாகப் படகுகள் மூலமாக 45-50 நிமிடங்களில் பிந்தான் தீவை அடைந்து விடலாம். இந்தத் தீவில் கடற்கரை விடுதிகள் மற்றும் தங்கும் விடுதிகளுடன் அழகிய கடற்கரைகள் உள்ளன.

பாலிக்கு அடுத்த நிலையில், இந்தத் தீவை ஒரு சிறந்த சுற்றுலாத் தலமாக மாற்றி அமைக்க இந்தோனேசியா அரசங்கம் முயற்சிகள் எடுத்து வருகிறது.

## மேற்கோள்

## வெளி இணைப்புகள்

*Bintan Directory

பகுப்பு:இந்தோனேசியாவின் தீவுகள்
வனேடியம்(V) குளோரைடு

**வனேடியம்(V) குளோரைடு** (*Vanadium(V) chloride*) என்பது VCl5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்துடன் எதிர்காந்தத் தன்மை கொண்ட வேதிப்பொருளாக இது காணப்படுகிறது. நையோபியம்(V) குளோரைடில் உள்ளதுபோல  இதன் மூலக்கூறுகள் ஈரெண்முகக் கட்டமைப்பை ஏற்கின்றன.
 
## தயாரிப்பு
வனேடியம் பெண்டாபுளோரைடுடன் மிகையளவு போரான் முக்குளோரைடைச் சேர்த்து வினைபுரியச் செய்வதால் வனேடியம்(V) குளோரைடு உருவாகிறது. 
:2 VF5  +  10 BCl3  →   [VCl5]2  +  10 BF2Cl
வனேடியம்(IV) குளோரைடுடன் ஒப்பிடுகையில் அறை வெப்பநிலையில் இது நிலைப்பத் தன்மையற்றதாகும். 
: [VCl5]2  →   2 VCl4  +  Cl2
## மேற்கோள்கள்


பகுப்பு:வனேடியம் சேர்மங்கள்
பகுப்பு:குளோரைடுகள்
பகுப்பு:கனிம வேதியியல் சேர்மங்கள்
சேக்கெமிப்-பெரென்மாத்

**சேக்கெமிப்-பெரென்மாத்**  (**Sekhemib-Perenma'at** (or simply **Sekhemib**), கிமு 2720-இல் பண்டைய எகிப்தை ஆண்ட இரண்டாம் வம்சத்தின் பத்தாவது மன்னர் ஆவார். இவரது கல்லறை இதுவரை அகழாய்வில் கண்டுபிடிக்கப்படவில்லை என்பதால், இவரை பற்றிய செய்திகள் செய்திகள் தெளிவாக அறியமுடியவில்லை.

## வெளி இணைப்புகள்
* Francesco Raffaele: Horus Sekhemib Perenmaat

## மேற்கோள்கள்

பகுப்பு:எகிப்திய மன்னர்கள்
பகுப்பு:பண்டைய எகிப்து
பகுப்பு:எகிப்தின் இரண்டாம் வம்சம்
குமரகுருபரர் சரித்திரம்

**குமரகுருபரர் சரித்திரம்** என்னும் இந்த நூல் மீனாட்சிசுந்தரம் பிள்ளை அவர்களால் எழுதப்பட்ட காப்பியம்.  இதில் 338 பாடல்கள் உள்ளன. இவை புராணம் போல எழுதப்பட்டுள்ளன. இதனை எழுதச் செய்தவர் காசி மடத்தின் இராமலிங்கத் தம்பிரான்.  இவர் இதனை எழுதச் செய்தது பற்றிச் சாமிநாதையர் இந்த நூலின் முன்னுரையில் குறிப்பிட்டுள்ளார். 

இவர் வரலாற்றில் இந்த இந்தப் பகுதிகளை இவ்வாறு பாட வேண்டும் என்று தம்பிரான் குறிப்பிட்டார். பிள்ளை அவர்களுக்கு இதில் உடன்பாடு இல்லை என்றாலும், மறுத்தற்கு அஞ்சி அவர் கூறியவாறே பாடியுள்ளார். அவற்றுள் குமரகுருபரரின் இளமைக்காலம், செந்தூர் முருகன் குமரகுருபரர்க்கு அருள் வழங்கியது ஆகிய பகுதிகள் சிறப்பாக அமைந்துள்ள, என்கிறார். 

## பாடல் எடுத்துக்காட்டு
சாலெலாம் வெண்தரளம் தளையெலாம் செஞ்சாலி
காலெலாம் கருங்குவளை காவெலாம் கனிச்சாறு
பாலெலாம் கழைக்கரும்பு பாங்கெலாம் மிகத்திருந்தி
நூலெலாம் நனிவிதந்து நுவல்வளத்த(து) அந்நாடு

ஆய்தபுகழ் போர்வையுடை அத்திருநாட் டினுக்கழகு 
தோய்ந்ததிரு குகமென்னத் துலங்குநகர் உன்றுளதால்
ஏய்ந்தபெரும் சைவர்குழாம் திருக்கயிலை என்றிசைப்ப
வாய்ந்த வைணவர்கள் தம் திரு வைகுண்டம் எனும் நகரம் 

இலையமல் குமரவேள்முன் வணங்குவார்க்கு என்றும் துன்பம் 
இலை அடுபகை சற்றேனும் இலை அடு பிணி நிரப்பும்
இலை அளற்று உழன்று வீழ்தல் இலை பல பவத்துச் சார்பும்
இலை என இலை விபூதி எடுத்து எடுத்து உதவல் கண்டார்

## மேற்கோள்

பகுப்பு:17-ஆம் நூற்றாண்டு நூல்கள்
பாடலனார்

**பாடலனார்** என்பவர் இலக்கண உரையாசிரியர் அல்லது இலக்கண ஆசிரியர். இவரது உரைப்பகுதி  யாப்பருங்கலம் நூலின் விருத்தியில் இது காட்டப்பட்டுள்ளது.  இது 32 வகையான உத்திகளைக் காட்டுக்கிறது. 

## இவர் காட்டும் உத்திகள்
 
#நுதலிப் புகுதல் 
#ஓத்துமுறை வைத்தல்
#தொகுத்துக் காட்டல் 
#வகுத்துக் காட்டல் 
#முடிவிடம் கூறல் 
#முடித்துக் காட்டல் 
#தான் எடுத்து மொழிதல் 
#பிறன் கோள் கூறல் 
#சொல் பொருள் விரித்தல் 
#இரட்டுற மொழிதல் 
#ஏதுவின் முடித்தல் 
#எடுத்த மொழியின் எய்த வைத்தல் 
#இன்னது அல்லது இது என மொழிதல் 
#தன்னினம் முடித்தல் 
#எஞ்சிய சொல்லின் எய்தக் கூறல் 
#மாட்டு எறிந்து ஒழுகல் 
#பிறநூல் முடிந்தது தான் உடம்படுதல் 
#தன்குறி வழக்கம் மிக எடுத்துரைத்தல் 
#இறந்தது விலக்கல் 
#எதிரது போற்றல் 
#முன்மேற் கோடல்
#பின்னது நிறுத்தல் 
#எடுத்துக் காட்டல் 
#முடிந்தது முடித்தல் 
#சொல்லின் முடிவின் அப்பொருள் முடித்தல் 
#தொடர்ச்சொல் புணர்த்தல் 
#யாப்புறுத்து அமைத்தல் 
#உரைத்தும் என்றல் 
#விகற்பத்து முடித்தல் 
#தொகுத்துடன் முடித்தல்
#ஒருதலை துணிதல் 
#உய்த்து உணரவைத்தல்

## பா வடிவில் உள்ளபடி

நுதலிப் புகுதல் ஓத்துமுறை வைத்தல்
தொகுத்துக் காட்டல் வகுத்துக் காட்டல் 
முடிவிடம் கூறல் முடித்துக் காட்டல் 
தானெடுத்து மொழிதல் பிறன்கோட் கூறல் 
சொற்பொருள் விரித்தல் இரட்டுற மொழிதல் 
ஏதுவின் முடித்தல் எடுத்த மொழியின்
எய்த வைத்தல் இன்னது அல்லது
இது என மொழிதல் தன்னினம் முடித்தல் 
எஞ்சிய சொல்லின் எய்தக் கூறல் 
மாட்டெறிந்து ஒழுகல் பிறநூல் முடிந்தது 
தானுடம் படுதல் தன்குறி வழக்கம் 
மிகவெடுத் துரைத்தல் இறந்தது விலக்கல் 
எதிரது போற்றல் முன்மேற் கோடல்
பின்னது நிறுத்தல் எடுத்துக் காட்டல் 
முடிந்தது முடித்தல் சொல்லின் முடிவின்
அப்பொருள் முடித்தல் தொடர்ச்சொற் புணர்த்தல் 
யாப்புறுத் தமைத்தல் உரைத்தும் என்றல் 
விகற்பத்து முடித்தல் தொகுத்துடன் முடித்தல்
ஒருதலை துணிதல் உய்த்துணர வைத்தல் 


## மேற்கோள்

பகுப்பு:புலவர்கள்
மாநிலங்களவைத் தேர்தல்கள் 2022

**மாநிலங்களவைத் தேர்தல்கள் 2022** என்பது இந்திய நாடாளுமன்றத்தின் மேலவையான மாநிலங்களவையிலிருந்து ஓய்வுபெறும் உறுப்பினர்களைத் தேர்ந்தெடுக்க, 2022ஆம் ஆண்டு முழுவதும் நடத்தப்பட உள்ளது.

ஜம்மு காஷ்மீர் ஒன்றிய பிரதேசம் குடியரசுத் தலைவர் ஆட்சியின் கீழ் உள்ளதாலும், சட்டசபை கலைக்கப்பட்டதாலும் காலியாக உள்ள 4 இடங்களுக்குப் பிப்ரவரி மாதம் தேர்தல் நடத்தப்படவில்லை.

## மாநிலங்களின் தேர்தல்களின் பட்டியல்

* தேதிகளின்படி பட்டியலிடப்பட்டுள்ளது

## ஓய்வு பெற்ற உறுப்பினர்களும் தேர்ந்தெடுக்கப்பட்ட உறுப்பினர்களும்
குறிப்பு:

* ஓய்வு பெறும் தேதியின்படி பட்டியலிடப்பட்டுள்ளது

### [[அசாம் மாநிலங்களவை உறுப்பினர்கள்|அசாம்]]

### இமாச்சலப் பிரதேசம்

### கேரளா

### நாகாலாந்து

### [[திரிபுரா]]

### பஞ்சாப்

### [[பரிந்துரைக்கப்பட்ட மாநிலங்களவை உறுப்பினர்கள் பட்டியல்|பரிந்துரைக்கப்பட்ட மாநிலங்களவை உறுப்பினர்கள்]]

### [[ஆந்திரப்பிரதேச மாநிலங்களவை உறுப்பினர்கள்|ஆந்திரப் பிரதேசம்]]

### தெலங்காணா

### சத்தீஸ்கர்

### [[மத்தியப் பிரதேசம்]]

### [[தமிழ்நாடு மாநிலங்களவை உறுப்பினர்கள்|தமிழ்நாடு]]

### கர்நாடகா

### ஒடிசா

### மகாராட்டிரா

### ராஜஸ்தான்

### உத்தரப்பிரதேசம்

### [[உத்தராகண்டம்]]

### பீகார்

### சார்க்கண்டு

### அரியானா

## இடைத்தேர்தல்
ஓய்வு பெறும் உறுப்பினர்களைத் தேர்ந்தெடுக்க நடைபெறும் தேர்தல்களைத் தவிர, உறுப்பினர்களின் பதவி விலகல், இறப்பு அல்லது தகுதி நீக்கம் ஆகியவற்றால் ஏற்படும் எதிர்பாராத காலியிடங்கள், எதிர்பார்க்கப்படும் பதவிக்காலம் முடிவதற்கு சில மாதங்களுக்கு முன்பு, இடைத்தேர்தல் மூலம் நிரப்பப்படும். .

### பீகார்

* 26 திசம்பர் 2021 அன்று, மகேந்திர பிரசாத் இறந்தார்

### தெலங்காணா

* 4 திசம்பர் 2021 அன்று, பண்டா பிரகாஷ் பதவி விலகினார்

### ஒடிசா

* 27 ஏப்ரல் 2022 அன்று, கட்டாக்கின் மாநகரத் தந்தையாக சுபாஷ் சந்திர சிங் தேர்ந்தெடுக்கப்பட்டார்.

### திரிபுரா

* 26 சூன் 2022 அன்று மாணிக் சாஹா திரிபுரா சட்டப் பேரவைக்கு தேர்ந்தெடுக்கப்பட்டார்.

## மேலும் பார்க்கவும்

* இந்தியாவில் 2022 தேர்தல்
* மாநிலங்களவை
* மாநிலங்களவை உறுப்பினர்கள்

## மேற்கோள்கள்

 

பகுப்பு:மாநிலங்களவைத் தேர்தல்கள்
ராஜா முதலியார்

**ராஜா முதலியார்** அல்லது **ராஜா மண்டலியார்** (மலாய் மொழி: *Raja Mudaliar*; ஆங்கிலம்: *Raja Mutheliar*); என்பவர் 16-ஆம் நூற்றாண்டின் முற்பகுதியில் மலாக்காவில் வாழ்ந்த ஒரு செல்வந்தர்; ஒரு வணிகர். மலாக்காவின் சிட்டி சமூகத்தைச் சேர்ந்தவர். அந்தச் சமூகத்தினரின் தலைவராகவும் செயல்பட்டவர்.

செஜாரா மெலாயு *(Sejarah Melayu)* எனும் மலாய் வரலாற்றுச் சுவடுகளின் கூற்றுப்படி, ராஜா முதலியார் மலாக்காவின் துறைமுகத் தலைவர் (மலாய் மொழி: *Syahbandar*; ஆங்கிலம்: *Chief of Port*) பதவியில் சேவை செய்தவர்.

## பொது

துறைமுகத் தலைவர் பதவி என்பது மலாக்கா சுல்தானகத்தின் மூத்த அமைச்சர்களின் பதவிகளில் ஒன்றாகக் கருதப்பட்டது. சுல்தான் மகமுட் ஷாவிற்கும் அவரின் பெண்டகாரா துன் முத்தாகிர் என்பவருக்கும் இடையில் அவநம்பிக்கையை விதைப்பதற்காக தவறான குற்றச்சாட்டைச் சுமத்தியதாகவும் சொல்லப் படுகிறது.

அந்த வகையில் இவர் துரோகம் செய்ததாகச் சித்தரிக்கப் படுகிறார். எனினும் துன் முத்தாகிரின் இறப்பிற்கு வேறு காரணங்களும் சொல்லப் படுகின்றன.

### சுல்தான் மகமுட் ஷாவின் நிர்வாகம்

சுல்தான் மகமுட் ஷாவின் நிர்வாகம் பலகீனமாக இருந்ததால், துன் முத்தாகிர் லஞ்சம் வாங்கினார் என்றும்; அமைச்சர்களுக்கு சலுகைகள் காட்டினார் என்றும்; அதனால் நிர்வாகம் சீர்குலைந்தது என்றும் சொல்லப் படுகிறது.

நிர்வாகப் பலகீனங்கள் அமைச்சர்களிடையே பிரிவுகளை ஏற்படுத்தியது. இதன் விளைவாக சுல்தான் மகமுட் ஷா, பெண்டகாரா துன் முத்தாகிரையும் அவரின் முழுக் குடும்பத்தையும் தூக்கிலிட்டுக் கொன்றார்.

### துன் பத்திமா

துன் முத்தாகிர் தன் மகள் துன் பத்திமாவை, சுல்தான் மகமுட் ஷாவிற்குத் திருமணம் செய்து கொடுக்க இணக்கம் தெரிவிக்காததால் துன் முத்தாகிரின் மீது பழிவாங்கும் எண்ணம் ஏற்பட்டதாகவும் சொல்லப் படுகிறது.

அந்தக் குற்றச்சாட்டின் விளைவாக பெண்டகாரா துன் முத்தாகிர் மற்றும் அவரின் முழு குடும்பத்தினரும் தூக்கிலிடப்பட்டனர். இதன் விளைவாக, பொது மக்களின் வெறுப்பை சுல்தான் மகமுட் ஷா சம்பாதித்தார். சுல்தான் மகமுட் ஷா என்பவர் மலாக்கா சுல்தானகத்தின் எட்டாவது சுல்தான் ஆகும்.

### போர்த்துகீசியர்கள் ஆக்கிரமிப்பு

அரண்மனை உறவுகளும் இரு பிரிவுகளாகப் பிளவுபட்டது. இந்த ஒற்றுமையின்மையின் காரணத்தினால், மலாக்காவைப் போர்த்துகீசியர்கள் விரைவாக ஆக்கிரமிப்பு செய்ய வழிவகுத்துக் கொடுத்தது.

ராஜா முதலியாரின் பேச்சைக் கேட்டு பெண்டகாரா துன் முத்தாகிரையும் அவரின் குடும்பத்தைரையும் கொன்றது தவறு என சுல்தான் மகமுட் ஷா பின்னர் உணர்ந்து சுல்தான் பதவியில் இருந்து விலகினார். அவருக்குப் பின்னர் அவருடைய மகன் அகமட் ஷா பதவிக்கு வந்தார். சுல்தான் அகமட் ஷா என்று அழைக்கப்பட்டார்.

இருப்பினும் மலாக்காவைப் போர்த்துகீசியர்களிடம் இருந்து மீட்க முடியாத காரணத்தினால், 1513-ஆம் ஆண்டில், அவரின் தந்தையார் சுல்தான் மகமுட் ஷாவினால், சுல்தான் அகமட் ஷா கொல்லப்பட்டார்.

## மேற்கோள்கள்

## வெளி இணைப்புகள்
* Peranakan Indians of Singapore and Melaka: Indian babas and nonyas Samuel S. Dhoraisingam. 2006. *Institute of Southeast Asian Studies*
* History of Malacca - Chronology of Events

## மேலும் காண்க

பகுப்பு:மலேசிய வரலாறு
பகுப்பு:மலாக்கா மக்கள்
கூமாப்பட்டி

**கூமாப்பட்டி** (*Koomapatti*) என்பது தமிழ்நாட்டின், விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில், மேற்குத் தொடர்ச்சி மலையடிவாரத்தில் அமைந்த ஒரு கிராமம் ஆகும். கூமாப்பட்டி வத்திராயிருப்புக்கு மேற்கே 5 கிலோ மீட்டர் தொலைவில் உள்ளது. இதன் அருகில் கான்சாபுரம் கிராமம் உள்ளது.

கூமாப்பட்டியில் முத்தாலம்மன் கோயிலும் சப்பானி முத்தையா கோயிலும் உள்ளது. 2025 சூன் மாதத்தில் இவ்வூர், இன்ஸ்ட்டாகிராம் மூலம் பிரபலமடைந்து, இதன் இயற்கை சூழல் இணையத்தில் பேசு பொருளானது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
ரெட் ரிவர் (1948 திரைப்படம்)

***ரெட் ரிவர்*** (Red River) என்பது 1948ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். இதை ஹோவார்டு ஹாக்சு இயக்கித் தயாரித்திருந்தார். இத்திரைப்படத்தில் யோவான் வெயின் மற்றும் மான்டிகோமெரி கிலிப்ட் ஆகியோர் நடித்திருந்தனர். த சிசோல்ம் டிரைல் வழியாக டெக்சஸ் முதல்கேன்சஸ் வரையிலான முதல் கால்நடை ஓட்டுதலை ஒரு புனையப்பட்ட கதையாக இத்திரைப்படம் கூறியது. டெக்சஸ் பண்ணையாளர் வெயின் மற்றும் அவரது தத்தெடுக்கப்பட்ட மகன் கிலிப்ட் இடையிலான பிணக்குகளை இத்திரைப்படம் கூறியது.

வெளியான நேரத்தில், ரெட் ரிவர் திரைப்படமானது வணிக ரீதியாகவும், விமர்சன ரீதியாகவும் வெற்றி பெற்றது. இரண்டு அகாதமி விருதுகளுக்குப் பரிந்துரைக்கப்பட்டது. 1990ல் *ரெட் ரிவர்* திரைப்படமானது ஐக்கிய அமெரிக்க தேசிய திரைப்படம் பதிவேட்டில் காக்கப்படுவதற்காக அமெரிக்கக் காங்கிரசு நூலகத்தால் தேர்ந்தெடுக்கப்பட்டது. "கலாச்சார, வரலாற்று மற்றும் கலைநயமிக்க" படம் எனக் குறிப்பிடப்பட்டது. 2008ஆம் ஆண்டு அமெரிக்க திரைப்பட நிறுவனத்தின் 10 முதல் 10 பட்டியலில் எக்காலத்திலும் சிறந்த ஐந்தாவது மேற்கத்திய திரைப்படமாக ரெட் ரிவர் திரைப்படமானது அமெரிக்க திரைப்பட நிறுவனத்தால் தேர்ந்தெடுக்கப்பட்டது.

## உசாத்துணை

பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:1948 திரைப்படங்கள்
அன்னா பாபாஜி லத்தே

**அன்னா பாபாஜி லத்தே** (Anna Babaji Latthe) (9 டிசம்பர் 1878 - 16 மே 1950) அல்லது **அண்ணாசாஹேப் லத்தே** ஒரு இந்திய அரசியல்வாதியும், சமூக சீர்திருத்தவாதியும், கல்வியாளரும் ஆவார். இவர் சத்யசோதக் சமாஜ் மற்றும் பிராமணர் அல்லாத இயக்கத்தின் தலைவரும் ஆவார். 

அண்ணாசாஹேப் லத்தே ராஜாராம் கல்லூரியில் ஆங்கில விரிவுரையாளராக தனது வாழ்க்கையைத் தொடங்கினார், பின்னர் கோலாப்பூர் மாநிலத்தின் கல்வி ஆய்வாளராக இருந்தார். இவர் 1920 ஆம் ஆண்டில் பம்பாய் தெற்கு கிராமப்புற தொகுதியில் இருந்து கோலாப்பூரின் சாகுவின் ஆதரவுடன் பிரித்தானிய இந்தியாவின் மத்திய சட்டமன்றத்திற்கு தேர்ந்தெடுக்கப்பட்டார்.

லத்தே 1925 ஆம் ஆண்டில் கோலாப்பூர் மாநிலத்தின் மூன்றாம் சத்ரபதி ராஜாராமின் ஆலோசகராக நியமிக்கப்பட்டார். திவான் ரகுநாதராவ் சப்னிஸ் ஓய்வு பெற்ற பிறகு, அவர் கோலாப்பூரின் திவானாக நியமிக்கப்பட்டார்.  வட்ட மேசை மாநாட்டில் கலந்து கொள்ள  சிறப்பு அமைப்பால் இவர் பரிந்துரைக்கப்பட்டார். இவர் 1931 ஆம் ஆண்டில் திவான் பதவியிலிருந்து விலகி பெல்காமில் குடியேறினார்.

லத்தே 1936 ஆம் ஆண்டில் இந்திய தேசிய காங்கிரஸில் சேர்ந்தார் மற்றும் 1937 பம்பாய் பிரசிடென்சி தேர்தலில் பெல்காம் வடக்கு தொகுதியில் இருந்து பம்பாய் சட்டமன்றத்திற்கு தேர்ந்தெடுக்கப்பட்டார். அவர் முதல் கெர் அமைச்சரவையில் நிதி அமைச்சராக நியமிக்கப்பட்டார். இவர் மீண்டும் 1946 ஆம் ஆண்டில் பம்பாய் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:பம்பாய் மாகாணம்
கஹூட்!

**கஹூட்!** (Kahoot!) விளையாட்டு அடிப்படையிலான கற்றல் தளமாகும்,  பள்ளிகள் மற்றும் பிற கல்வி நிறுவனங்களில் கல்வி தொழில்நுட்பமாக பயன்படுத்தப்படுகிறது."கஹூட்ஸ்", பயனர் உருவாக்கிய பலதேர்வு வினாடி வினாக்களை இணைய உலாவி அல்லது கஹூட் வழியாகப் பயனர்கள் பயன்படுத்த இயலும். இது வளரறி மதிப்பீட்டிற்காக மாணவர்களின் அறிவுத்திறன்களை அறிவதர்காகவோ அல்லது வழக்கமான கற்றல் செயல்பாடுகளில் இருந்து விலகி மாணவர்களுக்கு புதிய அனுபவம் கிடைப்பதற்காகவும் பயன்படுத்தப்படுகிறது. பொது அறிவு வினாக்களுக்கும் இது பயன்படுத்தப்படுகிறது. இந்தத் தளமானது *ஊபிளாஷ், சாக்ரடிவ், குவிஸ்லெட்*  போன்ற பிற தொழில்நுட்பக் கற்றல் கருவிகளைப் போலவே உள்ளது.

## வரலாறு மற்றும் வளர்ச்சி
கஹூட்! 2012 இல் ஜோஹன் பிராண்ட், ஜேமி ப்ரூக்கர் மற்றும் மோர்டன் வெர்ஸ்விக் ஆகியோரால் நோர்வே அறிவியல் மற்றும் தொழில்நுட்ப பல்கலைக்கழகத்தின் கூட்டுத் திட்டத்தில் நிறுவப்பட்டது. பேராசிரியர் ஆல்ஃப் இங்கே வாங் உடன் இணைந்து இதனை நிறுவினர், பின்னர் நோர்வே தொழிலதிபர் ஆஸ்மண்ட் ஃபுருசெத் அவர்களுடன் இணைந்தார்.  கஹூட்! மார்ச் 2013 இல் SXSWedu இல்  அறிவிக்கப்பட்டது.பொதுமக்களுக்கான  இதன் சோதனைப் பதிப்பு  செப்டம்பர் 2013 இல் வெளியிடப்பட்டது.

விளையாட்டின் முடிவில், மேடைப் பீடத்தில் முதல் மூன்று மதிப்பெண் எடுத்தவர்கள் இயங்குபடம் மூலமாக சிறப்பிக்கப்படுவார்கள்.பங்கேற்பாளர்கள் தங்கள் அனுபவத்தின் அடிப்படையில் கஹூட்டை மதிப்பிடலாம்.

2021 இல், கஹூட்! உலகளவில் Clever Inc. இன் வரம்பை விரிவுபடுத்த ஒற்றைப் புகுபதிகை நவீன கற்றல் தளமான கிளவர் இங்க்-ஐ $500 மில்லியனுக்கு வாங்குவதாக அறிவித்தது. 

## சான்றுகள்

பகுப்பு:கல்வி நுட்பவியல்
பகுப்பு:கல்விச் செயலிகள்
வனேடியம்(II) அயோடைடு

**வனேடியம்(II) அயோடைடு** (*Vanadium(II) iodide*)  என்பது VI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கருப்பு நிறத்தில் மைக்காவை ஒத்த திண்மமாக இது காணப்படுகிறது. எண்முக வனேடியம்(II) மையங்கள் கொண்ட காட்மியம் அயோடைடு கட்டமைப்பை வனேடியம்(II) அயோடைடும் ஏற்கிறது. வனேடியம்(II) அயோடைடின் அறுநீரேற்று சேர்மமும் அறியப்படுகிறது. ஊதா நிற படிகங்களாக இது உருவாகிறது.
## தயாரிப்பு
வனேடியம், அயோடின் தனிமங்கள் வினைபுரிந்து வனேடியம்(II) அயோடைடு உருவாகிறது. 

மும்மெத்தில்சிலில்  அயோடைடுடன் வனேடியம்(III) குளோரைடு சேர்த்து ஒடுக்க வினைக்கு உட்படுத்தினால்  கரைக்கப்பட்ட வனேடியம்(II) அயோடைடுகளை தயாரிக்கலாம். இது நீரற்ற அம்மோனியாவுடன் வினைபுரிந்து எக்சா அமீன் அணைவுகளைக் கொடுக்கிறது.
## மேற்கோள்கள்


பகுப்பு:வனேடியம்(II) சேர்மங்கள்
பகுப்பு:அயோடைடுகள்
துன் பெர்பாத்தே பூத்தே

**துன் பெர்பாத்தே பூத்தே** (மலாய் மொழி: *Tun Perpatih Putih bin Tun Perpatih Sedang*; ஆங்கிலம்: *Tun Perpatih Putih* ஜாவி: ‏تون ڤرڤتيه ڤوتيه ); என்பவர் மலாக்கா சுல்தானகத்தின் 6-ஆவது பெண்டகாரா எனும் முதலமைச்சர் பதவியை வகித்தவர். புகழ்பெற்ற பெண்டகாரா துன் பேராக் என்பவரின் தம்பி ஆவார். 1498-ஆம் ஆண்டில் இருந்து 1500-ஆம் ஆண்டு வரையில் பெண்டகாரா பொறுப்பை வகித்தார்.

1498-ஆம் ஆண்டில் பெண்டகாரா துன் பேராக் *(Bendahara Paduka Tun Perak)* காலமானார். அதன் பிறகு, சுல்தான் மகமுட் ஷாவினால், துன் பெர்பாத்தே பூத்தே மலாக்காவின் புதிய பெண்டகாராவாக நியமிக்கப் பட்டார். பின்னர் இவர் பெண்டகாரா பூத்தே *(Bendahara Putih)* என்று அறியப்பட்டார்.

## பொது

சுல்தான் மன்சூர் ஷா (1456 - 1477), அவருடைய ஆட்சிக் காலத்தில் சீனாவுடன் அரசதந்திர உறவுகளை ஏற்படுத்த விரும்பினார். அப்போது ​​சீனாவை சிங்தாய் *(Jingtai Zhu Qiyu)* எனும் அரசர் ஆட்சி செய்து வந்தார். ஒரு கடிதத்துடன் துன் பெர்பாத்தே பூத்தேவைத் தன் தூதராகச் சீனாவிற்கு அனுப்பி வைத்தார்.

மலாக்கா சுல்தானகத்தைப் பற்றிய செய்திகள் சீனப் பேரரசரை வெகுவாகக் கவர்ந்தன. அதன் பொருட்டு தன் மகள் ஆங் லீ போ *(Hang Li Po)* என்பவரை, சுல்தான் மன்சூர் ஷாவின் மனைவியாக்கிக் கொள்ள மலாக்காவிற்கு அனுப்பி வைத்ததாகவும் சொல்லப் படுகிறது.

### சுமா ஓரியண்டல்

ஆனால் அந்தச் செய்தி உண்மையானதாக இருக்க முடியாது என்று மலேசிய வரலாற்று ஆசிரியர்கள் சிலர் தங்களின் கருத்துகளை முன் வைக்கிறார்கள். சுமா ஓரியண்டல் *(Suma Oriental)* எனும் நூல் 1513-ஆம் ஆண்டு எழுதப்பட்டது. இதை எழுதியவர் தோம் பைரஸ் *(Tom Pires)*.

இவர் ஒரு போர்த்துக்கீசியர். மலாக்காவைப் போர்த்துகீசியர்கள் கைப்பற்றிய பின்னர் எழுதப்பட்டது. பரமேசுவரா சிங்கப்பூரில் இருந்து வெளியேறிய வரலாற்றை இந்தப் பதிவு எடுத்துரைக்கின்றது..

### ஆங் லீ போ புராணக் கதை

பரமேசுவரா என்பவர் ஸ்ரீ விஜய பேரரசின் இளவரசர்; சிங்கப்பூரைக் கடைசியாக ஆட்சி செய்த அரசர்; மலாயா தீபகற்பத்தின் மேற்கு கரை வழியாகப் பயணித்து மலாக்காவைத் தோற்றுவித்தார் என அந்தப் பதிவு சொல்கின்றது. மலாக்காவைப் பற்றிச் சொல்லும் போது செக்குயிம் டார்க்சா *(Xaquem Darxa)*; மொடவார்க்சா *(Modafarxa)* எனும் சொற்களைத் தோம் பைரஸ் பதிவு செய்துள்ளார்.

தோம் பைரஸ் எழுதிய சுமா ஓரியண்டல் வரலாற்று நூலில், சுல்தான் மன்சூர் ஷாவை ஒரு சீன இளவரசி மணந்ததாக் குறிப்பிடவில்லை. அது மலாக்காவின் இரண்டாவது ஆட்சியாளரான மெகாட் இசுகந்தர் ஷாவை (r.1414 - 1424) மணந்த பெயரிடப்படாத சீனப் பெண்ணைக் குறிக்கிறது. மெகாட் இசுகந்தர் ஷா என்பவர்

செஜாரா மெலாயுவில் குறிப்பிடப்படாத இந்தப் பெண், ஆங் லீ போ புராணக் கதையின் சாத்தியமான தோற்றமாக வெளிப்படுகிறது.

### அரசியல் ஊழல்கள்

துன் பெர்பாத்தே பூத்தே திறமை குறைந்த பெண்டகாரா என்று விவரிக்கப் படுகிறார். அவரின் முதுமை ஒரு காரணமாகக் கூறப்படுகிறது. அவரின் நிர்வாகத்தின் கீழ், மலாக்காவில் அரசியல் ஊழல்கள் அதிகமாக இருந்தன.

குஜராத் முஸ்லிம் மக்களுக்கும்; மலாய் மக்களுக்கும் இடையே போராட்டங்கள் தீவிரம் அடைந்தன. 1500-இல் துன் பெர்பாத்தே பூத்தே இறந்த பின்னர் துன் முத்தாகிர் என்பவர் பெண்டகாரா பொறுப்பிற்கு வந்தார். இவர் முன்னாள் பெண்டகாரா துன் அலியின் மகனாவார்.

## மேற்கோள்கள்

## வெளி இணைப்புகள்

#https://web.archive.org/web/20060413202402/http://sejarahmalaysia.pnm.my/
#Ahmad Fauzi bin Mohd Basri, Mohd Fo'ad bin Sakdan and Azami bin Man, 2004. *Sejarah Tingkatan 1*, Kuala Lumpur, DBP.
#History of Malacca - Chronology of Events

## மேலும் காண்க

பகுப்பு:மலேசிய வரலாறு
பகுப்பு:1500 இறப்புகள்
பகுப்பு:மலாக்கா மக்கள்
கே. ஆர். என். ராஜேஷ்குமார்

**கே. ஆர். என். ராஜேஷ்குமார்** (*K. R. N. Rajeshkumar*) என்பவர் இந்திய அரசியல்வாதியும் தமிழகத்தினைச் சார்ந்த இந்திய நாடாளுமன்ற மேலவை உறுப்பினரும் ஆவர். இவர் தமிழ்நாட்டின் நாமக்கல் மாவட்டம் கட்டாநச்சாம்பட்டியினைச் சார்ந்தவர். இவர் கூட்டுறவு பாடத்தில் இளம் கலை பட்டத்தினையும் முதுநிலை வணிகவியல் பட்டத்தினைச் சென்னை, சென்னை பல்கலைக்கழகத்திலும் பெற்றுள்ளார். இவர் திராவிட முன்னேற்றக் கழகத்தின் சார்பில் தமிழ்நாட்டிலிருந்து இந்திய நாடாளுமன்றத்தின் மேலவையான மாநிலங்களவை உறுப்பினராக 2021ஆம் ஆண்டு நடைபெற்ற இடைத்தேர்தலின் போதும் பின்னர் 2022ஆம் ஆண்டு சூலை நடைபெற்ற தேர்தலின்போதும் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
ஆர். தர்மர்

**ஆர். தர்மர்** (*R. Dharmar*)  இந்தியாவைச் சேர்ந்த ஓர் அரசியல்வாதியும் இந்திய நாடாளுமன்ற மேலவையான மாநிலங்களவையின் உறுப்பினரும் ஆவார். இராமநாதபுரம் மாவட்டம், முதுகுளத்தூர் வட்டம், புளியங்குடி கிராமம் இவருடைய சொந்த ஊராகும். விவசாயக் குடும்பத்தைச் சேர்ந்த இவர் மறவர் இனத்தைச் சேர்ந்தவராவார்.

1987-ம் ஆண்டு அதிமுகவில் சேர்ந்த தர்மர் கிளைச் செயலாளர், ஒன்றிய இளைஞரணி துணைச் செயலாளர், ஒன்றியச் செயலாளர் பதவிகளை வகித்துள்ளார். மேலும், இராமநாதபுரம் மாவட்டச் செயலாளர், முதுகுளத்தூர் ஒன்றியக்குழு துணைத் தலைவர், 4 முறை ஒன்றிய கவுன்சிலர், 2 முறை நிலவள வங்கித் தலைவர் என பதவிகள் வகித்துள்ளார். தொடர்ந்து 12 ஆண்டுகளாக முதுகுளத்தூர் ஒன்றிய அதிமுக செயலாளராகவும் 2020 ஆம் ஆண்டு முதல் முதுகுளத்தூர் ஊராட்சி ஒன்றியக் குழுத் தலைவராகவும் பதவி வகித்து வருகிறார். 2022-ஆம் ஆண்டில்  அதிமுக சார்பில் மாநிலங்களவை உறுப்பினராக தேர்வு செய்யப்பட்டார்.

## மேற்கோள்கள்

பகுப்பு:இராமநாதபுரம் மாவட்ட மக்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1970 பிறப்புகள்
பகுப்பு:மாநிலங்களவை உறுப்பினர்கள்
உலக முத்த நாள்

**சர்வதேச முத்த நாள்** அல்லது **உலக முத்த நாள்** (World Kissing Day) என்பது ஒவ்வொரு ஆண்டும் சூலை 6 அன்று கொண்டாடப்படுவதாகும்.   இந்த நடைமுறை ஐக்கிய இராச்சியத்தில் உருவானது,   பின்னர் 2000 களின் முற்பகுதியில் உலகம் முழுவதும் ஏற்றுக்கொள்ளப்பட்டது.  

பிப்ரவரி 14, காதலர் தினமும் உலக முத்த நாளாகக் கடைபிடிக்கப்படுகிறது. 

முத்தமிடுவதில் உள்ள சிற்றின்பங்களை நினைவுபடுத்தவும், வழமையான சமூக பழக்கவழக்கமாகவோ அல்லது பாலுறவுக்கு முந்தைய நடவடிக்கையாக மட்டுமே முத்தம் நினைவு கூறப்படுவதனை எதிர்ப்பதனை முக்கிய காரணமாகக் கொண்டுள்ளது.

## சான்றுகள்

பகுப்பு:சூலை சிறப்பு நாட்கள்
சீனிவாசப்பெருமாள் கோயில், பாபநாசம்

**சீனிவாசப் பெருமாள் கோயில்** என்பது தமிழ்நாட்டில் தஞ்சாவூர் மாவட்டம், பாபநாசத்தில்அமைந்துள்ள ஒரு பெருமாள் கோயில் ஆகும்.  

## அமைப்பு
தஞ்சாவூர் கும்பகோணம் சாலையில் பாபநாசம் நகரில் அமைந்துள்ள இக்கோயிலின் கிழக்கு வாயிலில் மூன்று நிலை கோபுரம் உள்ளது.  இக்கோயிலில் இரு திருச்சுற்றுகள் உள்ளன. கோயிலின் அருகில் கோயில் குளம் உள்ளது.

## விழாக்கள்
இக்கோயிலில் திருவோணம் ஆடி பௌர்ணமி (சூலை-ஆகஸ்டு), தை பௌர்ணமி (சனவரி-பிப்ரவரி), அனுமன் செயந்தி, வைகுண்ட ஏகாதசி, விநாயகர் சதுர்த்தி (ஆகஸ்டு-செப்டம்பர்), நவராத்திரி (செப்டம்பர்-அக்டோபர்) போன்ற விழாக்கள் கொண்டாடப்படுகின்றன.-

## குடமுழுக்கு
இக்கோயிலின் குடமுழுக்கு 2017இல் நடைபெற்றது.

## மேற்கோள்கள்

## வெளியிணைப்புகள்
* வைகுண்ட ஏகாதசியையொட்டி பெருமாள் கோயில்களில் சொர்க்கவாசல் திறப்பு, தினகரன், 26 டிசம்பர் 2020 
* Temples in Papanasam, Srinivasa Perumal (old Visvesvara) temple, Wisdom Library

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
கன்னத்தில் முத்தமிட்டால் (தொலைக்காட்சித் தொடர்)

**கன்னத்தில் முத்தமிட்டல்** என்பது 11 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் மனிஷாஜித், திவ்யா பத்மினி மற்றும் சந்தோஷ் ஆகியோர் முக்கிய வேடங்களில் நடித்துள்ளனர். இது ஜீ தொலைக்காட்சியின் ஹிந்தி தொடரான ​​'துஜ்சே ஹை ராப்தா' என்ற தொடரின் கதையை தழுவி எடுக்கப்பட்டது. இந்த தொடரின் இறுதி அத்தியாயம் 20 மே 2023 அன்று ஒளிபரப்பப்பாகி, 343 அத்தியாயங்களுடன் நிறைவு பெற்றது.

## கதைச்சுருக்கம்
மதியழகன் மற்றும் வெண்ணிலா நகரத்தில் வசிக்கின்றனர், அவர்களின் மகளுக்கு 18 வயது மற்றும் வளர்ந்த ஆதிரா என்று பெயர். மதியழகன் மற்றும் வெண்ணிலாவின் திருமண நாள் அன்று, மதியழகனுக்கு சுபத்ராவிடமிருந்து தொலைபேசி அழைப்பு வந்தது, மேலும் மதியழகன் இன்னும் சுபத்ராவுடன் தொடர்பில் இருப்பதாக வென்னிலா நினைக்கிறாள், அவர்களுக்கு இடையே ஏதோ இருப்பதாக நினைக்கிறாள். அப்போது வென்னிலா கோபமடைந்து பால்கனிக்கு அருகில் சென்றாள் ஆனால் மதியழகன் தற்செயலாக வெண்ணிலாவை கைவிட்டதால் மதியழகனின் கையை பிடித்துக்கொண்டு கீழே விழுந்தாள். இறுதியில் வெண்ணிலா இறந்துவிடுகிறார், மதியழகன் இந்த சம்பவத்திலிருந்து சிறையில் அடைக்கப்படுகிறார், ஏனெனில் நீதிமன்றத்தில், வெண்ணிலாவை வென்னிலாவை கீழே தள்ளியதாக மதியழகன் குற்றம் சாட்டப்பட்டார், ஆனால் உண்மையில் அது வழக்கு அல்ல. ஆதிரா மேஜர் ஆகும் வரை மதியழகனின் முதல் மனைவி சுபத்ராவின் காவலில் ஆதிரா இருக்கிறார். ஆதிரா தன் தாய் வெண்ணிலா இறந்ததற்கு சுபத்ரா தான் காரணம் என்று நினைக்கிறாள் ஆதிரா சுபத்ராவை வெறுக்க ஆரம்பித்தாள். ஆதிரா சுபத்ராவைப் பற்றிய உண்மையைக் கண்டுபிடித்து அவளை ஏற்றுக்கொள்வாளா?

## நடிகர்கள்
### முதன்மை கதாபாத்திரம்
* மனிஷாஜித் - ஆதிரா
** வெண்ணிலா மற்றும் மதியழகனின் மகள்
* திவ்யா பத்மினி - சுபத்ரா 
** ஆதிராவின் மாற்றாந்தாய்; மதியழகனின் முதல் மனைவி
* சந்தோஷ் - திரு மாறன்
** ஆதிராவின் உறவினர்; சாருமதியின் கணவர்
* அம்மு ராமச்சந்திரன் - வெண்ணிலா
** ஆதிராவின் தாய்; மதியழகனின் இரண்டாவது மனைவி (தொடரில் இறந்தார்)
* மனுஷ் - மதியழகன்
** சுபத்ராவின் முன்னாள் கணவர்; வெண்ணிலாவின் கணவர்; ஆதிராவின் அப்பா

### துணை கதாபாத்திரம்
* ஆஷாராணி - சாரதா
* ஆண்ட்ரூஸ் - ராஜதுரை
* பிரியங்கா - அகல்யா
* மௌனிகா செந்தில்குமார் - சாருமதி
* சாணக்யா - அகிலன்
* சரத் ​​சந்திரதா -  சரவணன்
* தனலட்சுமி - சரண்யா

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2022 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
ரஜினி (தொலைக்காட்சித் தொடர்)

**ரஜினி** என்பது ஜீ தமிழில் ஒளிபரப்பான இந்திய தமிழ் மொழி குடும்ப தொலைக்காட்சி நாடகமாகும். இது 27 டிசம்பர் 2021 அன்று திரையிடப்பட்டது. இந்தத் தொடரில் ஷ்ரேயா அஞ்சன் மற்றும் அருண் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 30 ஏப்ரல் 2023 அன்று ஒளிபரப்பப்பாகி, 435 அத்தியாயங்களுடன் நிறைவு பெற்றது.

## கதை சுருக்கம்
உறுதியான மற்றும் தைரியமான பெண் ரஜினி, தனது முழு குடும்பத்தையும் ஒரு பெண்ணாக கவனித்துக்கொள்கிறார்.

## நடிகர்கள்
### முதன்மை கதாபாத்திரம்
* ஷ்ரேயா அஞ்சன் - ரஜினி (ரஞ்சிதத்தின் 2வது மகள்; ராதிகா, முரளி மற்றும் திவ்யாவின் அக்கா; சங்கரியின் தங்கை; பார்த்திபனின் காதலி; அரவிந்தின் முன்னாள் காதலி)
* அருண் - பார்த்திபா (அனிதாவின் சகோதரர்; ரஜினியின் காதலி)

### துணை கதாபாத்திரம்
* யாளினி ராஜன் - அனிதா (ரஜினியின் தோழி; பார்த்திபனின் சகோதரி)
* ஸ்ரீலேகா பார்த்தசாரதி - ரஞ்சிதம் (மாரிமுத்து (ரஜினி, ராதிகா, சங்கரி, முரளி மற்றும் திவ்யாவின் அம்மா; மாரிமுத்துவின் முதல் மனைவி)
* ஆண்ட்ரூஸ் - மாரிமுத்து (ரஞ்சிதம் மற்றும் பத்மாவின் கணவர்; ரஜினி, ராதிகா, சங்கரி, முரளி மற்றும் திவ்யாவின் அப்பா; சிங்கமுத்துவின் அண்ணன்)
* சுபிக்ஷா கயரோஹனம் - ராதிகா அரவிந்தன் (அரவிந்தனின் மனைவி; ரஜினி மற்றும் சங்கரியின் தங்கை; முரளி மற்றும் திவ்யாவின் அக்கா; ரஞ்சிதத்தின் 3வது மகள்)
* ஹேமந்த் குமார் - அரவிந்தன் (ரஜினியின் முன்னாள் காதலன்; ராதிகாவின் கணவர்)
* அரிஃபா அராபத் - சிவசங்கரி (ரஜினி, ராதிகா, முரளி மற்றும் திவ்யாவின் அக்கா; ரஞ்சிதத்தின் 1வது மகள்)
* ரித்தீஸ்வர் - முரளி (ரஜினி, ராதிகா மற்றும் சங்கரியின் தம்பி; திவ்யாவின் அண்ணன்; ரஞ்சிதம் மகன்)
* ப்ரீத்தா சுரேஷ் - திவ்யா (ஆனந்தின் மனைவி; ரஜினி, ராதிகா, சங்கரி மற்றும் முரளியின் தங்கை; ரஞ்சிதத்தின் 4வது மகள்)
* விஷ்ணுகாந்த் - ஆனந்தன் (திவ்யாவின் கணவர்; ரஜினி, ராதிகா, சங்கரி, முரளி மற்றும் திவ்யாவின் தாய்வழி உறவினர்; ரஞ்சிதத்தின் மூத்த மருமகன்; செல்வியின் மகன்)
* டேவிட் சாலமன் ராஜா - சிங்கமுத்து (ரஜினி, ராதிகா, சங்கரி, முரளி மற்றும் திவ்யாவின் மூத்த மாமா; மாரிமுத்துவின் தம்பி)
* ஸ்ரீவித்யா - செல்வி (ரஜினி, ராதிகா, சங்கரி, முரளி மற்றும் திவ்யாவின் தாய்வழி அத்தை; ரஞ்சிதத்தின் மூத்த அண்ணி; ஆனந்தின் தாய்)

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
பூமாலை வலசை

**பூமாலை வலசை** (*Poomalaivalasai*) என்பது இந்தியாவின், தமிழ்நாட்டின் இராமநாதபுரம் மாவட்டத்தில் மண்டபம் ஊராட்சி ஒன்றியத்தில் உள்ள ஒரு சிற்றூர் ஆகும். இது என்மணங்கொண்டான் ஊராட்சிக்கு உட்பட்டது. இது மாவட்ட தலைநகரான இராமநாதபுரத்திலிருந்து கிழக்கு நோக்கி 33 கி.மீ. தொலைவிலும், மண்டபத்திலிருந்து 18 கி.மீ தொலைவிலும், மாநிலத் தலைநகரான சென்னையில் இருந்து 512 கி.மீ. தொலைவிலும் அமைந்துள்ளது. பூமாலை வலசையின் அஞ்சல் குறியீட்டு எண் 623534 ஆகும்.

## குறிப்புகள்

பகுப்பு:இராமநாதபுரம் மாவட்டத்திலுள்ள கிராமங்கள்
பேரன்பு (தொலைக்காட்சித் தொடர்)

**பேரன்பு** என்பது 13 டிசம்பர் 2021 அன்று ஜீ தமிழில் திங்கள் முதல் சனி வரை மதியம் 2 மணிக்கு ஒளிபரப்ப செய்யப்பட்டு, தற்போது திங்கள் முதல் சனி வரை மாலை 6:30 மணிக்கு ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்தத் தொடரில் ஷமிதா ஸ்ரீகுமார், விமல் வெங்கடேசன், அக்‌ஷிதா அசோக் ஆகியோருடன் வைஷ்ணவி அருள்மொழி கதாநாயகியாக நடித்துள்ளனர். இந்த தொடரின் இறுதி அத்தியாயம் 11 நவம்பர் 2023 அன்று ஒளிபரப்பப்பாகி, 597 அத்தியாயங்களுடன் நிறைவு பெற்றது.

## கதைச் சுருக்கம்
ராஜ ராஜேஸ்வரி, தனது வருங்கால மருமகள் அன்பாகவும் அக்கறையுடனும் இருக்க வேண்டும் என்று விரும்புகிறார், எனவே ஆர்த்தியை (வானதியின் தங்கை) நிராகரித்து வானதியை கார்த்திக்கிற்கு மனைவியாக தேர்வு செய்கிறார். வானதிக்கு கார்த்திக்கை திருமணம் செய்து கொள்கிறார். பிறகு ராஜேஸ்வரி, புதுமணத் தம்பதிகளுக்கு இடையே உள்ள மாறுபட்ட குணாதிசயங்களால் ஏற்படும் அசௌகரியத்தை உணர்ந்து, தம்பதியரை சேர்த்து வைக்க உதவுகிறார்.

## நடிகர்கள்
* வைஷ்ணவி அருள்மொழி - வானதி கார்த்தி: கார்த்திக்கின் மனைவி; ராஜேஸ்வரியின் 1வது மருமகள்
* ஷமிதா ஸ்ரீகுமார் - ராஜ ராஜேஸ்வரி: கார்த்திக், ஜீவா மற்றும் ஸ்வேதாவின் தாய்: வானதி மற்றும் ஆர்த்தியின் மாமியார்
* விமல் வெங்கடேசன் - கார்த்தி: வானதியின் கணவர்; ஆர்த்தியின் முன்னாள் காதலன்; ராஜேஸ்வரியின் மகன்
* அக்‌ஷிதா அசோக் - ஆர்த்தி: ஜீவாவின் மனைவி; ராஜேஸ்வரியின் 2வது மருமகள்
* பிரணவ் மோகனன் - ஜீவா: ஆர்த்தியின் கணவர்; ராஜேஸ்வரியின் இரண்டாவது மகன்; கார்த்திக்கின் தம்பி
* லட்சுமி - அமுதா: வானதியின் வளர்ப்புத் தாய்; ஆர்த்தியின் தாய்
* சிவக்குமார் - சுந்தரம்: அமுதாவின் கணவர்
* ரவிசங்கர் - ராஜேஸ்வரியின் கணவராக: கார்த்திக், ஜீவா மற்றும் ஸ்வேதாவின் தந்தை
* சாய்ரா பானு - ஸ்வேதா: ராஜேஸ்வரியின் மகள்

## நடிகர்களின் தேர்வு
நாம் இருவர் நமக்கிருவர் சீரியலில் நாயகனுக்கு தங்கையாக நடித்து பிரபலமானவர் வைஷ்ணவி. பேரன்பு என்னும் சீரியல் மூலம் ஜீ தமிழில் நாயகியாக அறிமுகமானார். நாயகனாக விமல் வெங்கடேசன் நடிக்கிறார். முக்கிய கதாபாத்திரங்களில் 'ஊர் வம்பு' லட்சுமி, அக்‌ஷிதா அசோக், 'மெளன ராகம்' சீரியலில் வில்லியாக மிரட்டிய ஷமிதா ஆகியோர் நடிக்கின்றனர்.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
துன் முத்தாகிர்

**துன் முத்தாகிர்** (மலாய் மொழி: *Bendahara Sri Maharaja Tun Mutahir*; ஆங்கிலம்: *Tun Mutahir*); என்பவர் மலாக்கா சுல்தானகத்தின் 7-ஆவது பெண்டகாரா எனும் முதலமைச்சர் பதவியை வகித்தவர். மலாக்காவில் பெண்டகாரா பதவி வகித்தவர்களில் துன் முத்தாகிர் சற்றே புகழ்பெற்றவர்.

இந்திய முஸ்லிம் சமூகத்தைச் சேர்ந்தவர். பெண்டகாரா பதவியை வகிப்பதற்கு முன்பு, அவர் தெமாங்கோங் *(Temenggong)* பதவியையும் வகித்தார். இவர் தெமாங்கோங் பதவியை வகித்த போது இவரை தெமாங்கோங் ஸ்ரீ மகாராஜா *(Temenggung Seri Maharaja)* என்று அழைத்தார்கள்..

தெமாங்கோங் பதவி ஓர் உயர்ந்த பதவியாகும். ஒரு சுல்தானகத்தில் ஒரு சுல்தானின் பாதுகாப்பு படையின் தலைவருக்கு வழங்கப்படும் பதவியாகும். சுல்தானின் நம்பிக்கைக்கு உரியவர்களுக்கு மட்டுமே அந்தப் பதவி வழங்கப்பட்டது.

## பொது

துன் முத்தாகிர், மலாக்காவில் ஒரு செல்வாக்கு மிக்க இந்திய முஸ்லீம் தலைவராகவும் இருந்தார். மலாக்கா அரசாங்கத்தில் இந்திய முஸ்லிம்களை முக்கியமான பதவிகளுக்கு தேர்ந்தெடுக்கும் பொறுப்பும் அவருக்கு வழங்கப்பட்டு இருந்தது.

அவரின் தந்தையார் துன் அலி *(Tun Ali);* தாயார் துன் குடு *(Tun Kudu).* அவரின் தாயார்வழி பாட்டனாரின் பெயர் மணிபுரிந்தன் *(Mani Purindan).* தமிழ் வம்சாவளியைச் சேர்ந்தவர். தமிழ்நாட்டில் இருந்து வந்தவர். மணிபுரிந்தன் துன் ரத்னாவதியின் தந்தை ஆகும். அதாவது துன் முத்தாகிரின் தந்தையார் துன் அலியின் தாயார் தான் துன் ரத்னாவதி *(Tun Ratna Wati).* அவரின் தந்தைவழி பாட்டனார் பெண்டகாரா ஸ்ரீ அமார் ராஜா *(Bendahara Sri Amar Diraja).* பரமேசுவராவின் மருமகனார்.

### துன் முத்தாகிர் மீது குற்றச்சாட்டு

துன் முத்தாகிருக்கு ஒருவர் லஞ்சம் கொடுத்ததாக ராஜா முதலியார், தன் நண்பரான தளபதி கோயா அசான் *(Laksamana Khoja Hassan)* என்பவருடன் ஒரு வதந்தியைப் பரப்பி விட்டதாகவும் சொல்லப் படுகிறது. அதாவது துன் முத்தாகிர் அரியணையைக் கைப்பற்றத் திட்டமிடுகிறார் எனும் வதந்தி.

அந்த வதந்தியை நம்பிய சுல்தான் மகமுட் ஷா, பெண்டகாரா துன் முத்தாகிரின் குடும்பத்தைத் தூக்கிலிடுமாறு உத்தரவிட்டார். தூக்கிலிடப் பட்டவர்களில் துன் பாத்திமாவின் கணவரும் ஒருவராகும்.

### சிறப்பான பெண்டகாரா

சுல்தான் மகமுட் ஷா திருமணம் செய்து கொள்ள விரும்பிய துன் முத்தாகிரின் மகள் துன் பாத்திமா *(Tun Fatimah)* மட்டும் தூக்கிலிடப் படவில்லை. பின்னர் தன் தவற்றை உணர்ந்த சுல்தான் மகமுட் ஷா, தன் மகன் சுல்தான் அகமட் ஷாவுக்கு ஆதரவாகப் பதவி விலகினார்.

துன் முத்தாகிரின் பதவிக் காலத்தில் மலாக்காவின் பொருளாதார வளர்ச்சி உச்சத்தில் இருந்தது. சுல்தான் அகமட் ஷாவின் பலகீனத்தைப் பயன்படுத்திக் கொள்ள முயன்ற வியாபாரிகளைப் பற்றிக் கவலைப்படாமல், நல்ல முறையில் நிர்வாகத்தைக் கவனித்து வந்தார்.

## மேற்கோள்கள்

## வெளி இணைப்புகள்

#https://web.archive.org/web/20060413202402/http://sejarahmalaysia.pnm.my/
#Ahmad Fauzi bin Mohd Basri, Mohd Fo'ad bin Sakdan and Azami bin Man, 2004. *Sejarah Tingkatan 1*, Kuala Lumpur, DBP.
#History of Malacca - Chronology of Events

## மேலும் காண்க

பகுப்பு:மலேசிய வரலாறு
பகுப்பு:1510 இறப்புகள்
பகுப்பு:மலேசியத் தமிழர்‎
பகுப்பு:மலேசியாவில் தூக்கிலிடப்பட்டவர்கள்‎
பகுப்பு:மலாக்கா மக்கள்
தெய்வம் தந்த பூவே

**தெய்வம் தந்த பூவே** என்பது ஜீ தமிழ் தொலைக்காட்சியில் ஒளிபரப்பான ஒரு தமிழ் மொழி நாடகமாகும். இது 13 டிசம்பர் 2021 ஆம் ஆண்டு முதல் திங்கள் முதல் சனி வரை ஒளிபரப்பானது. இதில் நிஷ்மா மற்றும் அம்ருத் கலாம் ஆகியோர் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 26 ஆகத்து 2023 அன்று ஒளிபரப்பப்பாகி, 549 அத்தியாயங்களுடன் நிறைவு பெற்றது.

## கதை சுருக்கம்
புற்றுநோயால் பாதிக்கப்பட்டுள்ள வினய்யுடன் மித்ரா பணம் பெற்றுக் கொண்டு ஒப்பந்தத் திருமணம் செய்து கொள்கிறார்.

## நடிகர்கள்
### முதன்மை கதாபாத்திரம்
* நிஷ்மா - மித்ரா
* அம்ருத் கலாம் - வினய்

### துணை கதாபாத்திரம்
* ஸ்ரீதர் சுப்ரமணியம் - டாக்டர்.ராமகிருஷ்ணன்
* ஹர்ஷா நாயர் - வாசுகி
* வி.ஜே. சந்தியா - வசந்தி
* நான்சி - தீபா
* உமா மகேஸ்வரி - தாரணி
* சந்தியா ராமச்சந்திரன் - தாரா
* காயத்ரி பிரியா - உமா
* ஜெய் ஸ்ரீனிவாஸ் - அஸ்வின்

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
வித்யா நம்பர் 1

**வித்யா நம்பர் ஒன்** ***(வித்யா எண்.1)*** ​​என்பது ஜீ தமிழில் ஒளிபரப்பப்படும் தமிழ் மொழி குடும்பத் தொலைக்காட்சித் தொடராகும். இதில் தேஜஸ்வினி கவுடா, நிஹாரிகா ஹர்சு மற்றும் புவியரசு ஆகியோர் முக்கிய வேடங்களில் நடித்துள்ளனர். இந்தத் தொடர் 27 டிசம்பர் 2021 அன்று ஆண்டு முதல் திங்கள் முதல் சனி வரை இரவு 10:00 மணிக்கு ஒளிபரப்பாகி, பிறகு இரவு 8:00 & 8:30 மணிக்கு ஒளிபரப்பாகி, தற்போது திங்கள் முதல் சனி வரை இரவு 10:30 மணிக்கு திரையிடப்படுகிறது. இது ஜீ தெலுங்கு தொலைக்காட்சியில் ஒளிபரப்பான *நம்பர் 1 கோடலு* என்ற தெலுங்கு மொழி தொடரின் கதையை தழுவி எடுக்கப்பட்டது.

## கதை சுருக்கம்
ஒரு வெற்றிகரமான தொழிலதிபரான வேதவல்லி, கல்வியின் முக்கியத்துவத்தை நம்புகிறார், மேலும் அவர் தனது மருமகள் படிக்க வேண்டும் என்று விரும்புகிறார். ஆனால், அபாரமான சொந்த ஞானம் கொண்ட படிப்பறிவில்லாத பெண்ணான வித்யா, சஞ்சய்யை மணப்பதன் மூலம் துரதிர்ஷ்டவசமான சூழ்நிலையில் அவளுடைய மருமகளாகிறாள். வேதவல்லியிடம் உண்மையை மறைத்து, பணிப்பெண்ணாக அறிமுகப்படுத்தி, வாணி என்று பெயரிட்டான். வேதவல்லியிடம் இருந்து நல்ல அபிப்ராயத்தைப் பெற சஞ்சய் அவளுக்குக் கல்வி கற்பிக்கிறார்.

## நடிகர்கள்
### முதன்மை கதாபாத்திரம்
* தேஜஸ்வினி கவுடா - வித்யா/வாணி: சஞ்சயின் மனைவி
* நிஹாரிகா ஹர்சு - வேதவல்லி: விஜய், சஞ்சய் மற்றும் மானசாவின் தாய்
* இனியன் (2021–2022) → புவியரசு (2022–தற்போது) - சஞ்சய்: வேதவல்லியின் மகன்; வித்யாவின் கணவர்

### துணை கதாபாத்திரம்
* இளவரசன் - சந்திரமோகன்: வேதவல்லியின் கணவர்
* அழகு -  விஜய், சஞ்சய் மற்றும் மானசாவின் தாத்தா
* ஸ்வேதா - சினேகா: விஜய்யின் மனைவி
* சித்தார்த் ராஜ் - விஜய்: சினேகாவின் கணவர் 
* ஷீலா (2021–2022) → பானுமதி (2022–தற்போது) - திலகவதி: சினேகா மற்றும் மேக்னாவின் தாய்
* நிஹாரிக்கா ரஞ்சித் - மேக்னா: சினேகாவின் தங்கை
* மதுமிதா இளையராஜா - மானசா: விஜய் மற்றும் சஞ்சயின் தங்கை
* அரவிந்த் - மாதவன்: வேதவல்லியின் தனி உதவியாளர்

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பா. பார்த்தசாரதி ரெட்டி

**பா. பார்த்தசாரதி ரெட்டி** (*B. Parthasaradhi Reddy*) என்பவர் இந்திய அரசியல்வாதியும் நாடாளுமன்ற மாநிலங்களவை உறுப்பினரும் ஆவார். இவர் தெலுங்கானா இராஷ்டிர சமிதியின் உறுப்பினர் ஆவார். இந்திய நாடாளுமன்ற மேலவைக்கு சூன் 2022-ல் நடைபெற்ற தேர்தலில் தெலங்காணாவிலிருந்து நாடாளுமன்ற மேலவை உறுப்பினராகத் தேர்ந்தெடுக்கப்பட்டார். நாடாளுமன்ற உறுப்பினர்களில் மிகவும் பணக்காரா உறுப்பினர்களில் இவரும் ஒருவர்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
இரா. கிரிராஜன்

**இரா. கிரிராஜன்** (*R. Girirajan*) என்பவர் இந்திய அரசியல்வாதியும் நாடாளுமன்ற மாநிலங்களவை உறுப்பினரும் ஆவார். கிரிராஜன் சென்னை கொளத்தூர் பகுதியினைச் சார்ந்த வழக்கறிஞர் ஆவார். இவர் திராவிட முன்னேற்றக் கழகத்தின் உறுப்பினர் ஆவார். 2022ஆம் ஆண்டு சூன் மாதம் நடைபெற்ற நாடாளுமன்ற மேலவை தேர்தலில் தமிழ்நாட்டிலிருந்து இந்திய நாடாளுமன்றத்திற்கு திமுக சார்பில் போட்டியின்றி தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:1961 பிறப்புகள்